ཡེ་ཤུའི་ཆོས་པ་དང༌།ཁ་ཆེའི་ཆོས་པ།ཧིན་དྷུའི་ཆོས་པ།འཇིའུ་ཆོས་པ།གཅེར་བུ་པའི་ཆོས་པ་དེ་དག་བསམ་པ་རྣམ་དག་གིས་ཆོས་བྱེད་མཁན་དེ་ཚོ་དངོས་གནས་མ་འདྲ་བ་འདུགསྔོན་མ་ཕལ་ཆེར་ལོ་ཉི་ཤུ་སུམ་ཅུའི་སྔོན་ལ་ང་སི་པན་ལ་ཕྱིན་པའི་སྐབས་སུ།ཡེ་ཤུའི་ཆོས་པ་གཟུགས་པོ་ཆུང་ཆུང་ཞིག་འདུགཁོ་རང་ང་ལ་ཆེད་དུ་ཐུག་པར་ཡོང་བ་རེད།དེའི་སྔོན་ལ་ཁོ་རང་གི་རྒྱབ་རིའི་སྒང་ལ་ཡོད་པའི་དགོན་པ་དེའི་ནང་དུ་སྒོམ་བརྒྱབ་ནས་ལོ་ལྔ་བསྡད་པ་རེད་ཟེར།ལྟོ་ཆས་ཡང་ཇ་དང་བག་ལེབ་གཅིག་པུར་བརྟེན་ནས་འཚོ་བ་ངན་ངོན་གྱིས་བསྡད་པ་རེད་ཟེར་གྱི་འདུགངས་ཁོ་རང་ཐུག་པའི་སྐབས་ལ་ཁྱེད་རང་ལོ་ལྔ་ཙམ་ལ་སྒོམ་བརྒྱབ་ནས་བསྡད་པ་རེད་ཟེར་གྱི་འདུགག་རེ་བྱས་ནས་བསྡད་པ་ཡིན།སྒོམ་ག་རེ་བརྒྱབ་པ་ཡིན་ཞེས་ལབ་དུས་བྱམས་བརྩེ་སྒོམ་པ་ཡིན་ཞེས་ཟེར།དེ་ལབ་པའི་སྐབས་སུ་མིག་གི་ནང་ནས་རྣམ་པ་མི་འདྲ་བ་ཞིག་འདུགཨོ་འགྲིག་འདུག་བསམ་བྱུང༌།